Diari Oficial de la Generalitat Valenciana


Sumari del DOGV 9587, del 03-05-2023 (2023/4211)

RESOLUCIÓ de 4 de abril de 2023, del Servei Territorial d'Indústria, Energia i Mines d'Alacant, per la qual s'atorga a Fontcalent Solar, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Alacant, denominada PSFV Fontcalent Solar I. Expedient ATALFE/2020/123.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9587

Data del DOGV
:   03-05-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/4211


Data del document
:   04-04-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 4 de abril de 2023, del Servei Territorial d'Indústria, Energia i Mines d'Alacant, per la qual s'atorga a Fontcalent Solar, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Alacant, denominada PSFV Fontcalent Solar I. Expedient ATALFE/2020/123. [2023/4211]  
  
  
Antecedents  
Primer. Fontcalent Solar, SL, a través de representant degudament acreditat, va presentar una instància davant el registre telemàtic de la Generalitat Valenciana amb data 19 de juny de 2020 (núm. de registre GVRTE/2020/897660), en la qual sol·licita autorització administrativa prèvia i autorització administrativa de construcció per a una instal·lació de central fotovoltaica, denominada PSFV Fontcalent Solar I, de 0,994 MW, situada a la parcel·la 46, del polígon 20, del terme municipal d'Alacant (Alacant), incloent-hi la seua infraestructura d'evacuació, per a la qual cosa va ser incoat l'expedient ATREGI/2020/118/03.  
Segon. El 22 de juliol de 2020, el servei territorial abans esmentat va enviar un ofici de requeriment de pagament de taxes administratives, amb model normalitzat adjunt. El pagament d'aquestes s'acredita el 23 de juliol de 2020.  
Tercer. Amb data 8 de setembre de 2020, se sol·licita al Servei Territorial d'Indústria, Energia i Mines d'Alacant una nova sol·licitud i convalidació de la sol·licitud de l'autorització administrativa prèvia i de construcció de la instal·lació solar fotovoltaica de l'expedient ATREGI/2020/118/03, d'acord amb la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
Quart. El 19 de juliol de 2021, el Servei Territorial d'Indústria, Energia i Mines d'Alacant emet una resolució de desistiment de l'expedient ATREGI/2020/118/03 en atenció als antecedents de fet i els fonaments de dret descrits i es declara el desistiment de la sol·licitud i l'arxivament de l'expedient, i queda conclòs l'expedient de referència.  
  
Cinqué. Fontcalent Solar, SL, a través de representant degudament acreditat, va presentar una instància davant el Registre Telemàtic de la Generalitat Valenciana amb data 1 de desembre de 2020 (núm. de registre GVRTE/2020/1847219), en la qual sol·licita autorització administrativa prèvia i autorització administrativa de construcció per a una instal·lació de central fotovoltaica, denominada PSFV Fontcalent Solar I, de 0,994 MW, situada a la parcel·la 46, del polígon 20, del terme municipal d'Alacant (Alacant), incloent-hi la seua infraestructura d'evacuació, les característiques de la qual s'indiquen a continuació, pel procediment integrat d'autorització de centrals fotovoltaiques que s'emplacen sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, Decret llei 14/2020):  
Promotor: Fontcalent Solar, SL (NIF: V93803826)  
Nom de la instal·lació: Fontcalent Solar I  
Tecnologia: fotovoltaica  
Grups generadors:  
- Potència total (kWp): 1.291,68  
- Nombre de mòduls: 2.484  
- Potència unitària (Wp): 520  
- Tipologia: bifacial  
- Sistema de subjecció i ancoratge: seguidors solars a un eix.  
Potència nominal de l'inversor (kW): 991 kWn (5 inversors de 185 kWn i 1 inversor de 66 kWn).  
Infraestructures d'evacuació:  
- Centre de transformació compost per una caixa de connexions, transformador de 1.000 kVA i cel·les de protecció de trafo i la cel·la de línia d'alta tensió (20 kV). La refrigeració del transformador és natural d'oli, de tensions 800 V/20 kV.  
- Línia elèctrica subterrània d'evacuació entre el centre de transformació i el centre de seccionament, de longitud 24 m, i conductor 3 x 95 mm² HERPZ1 12/20 kV H16.  
Infraestructures d'evacuació que seran cedides al gestor de la xarxa, I-DE Redes Eléctricas Inteligentes, SAU:  
Centre de seccionament en caseta prefabricada de formigó independent, conjunt compacte Schneider Electric gamma RM6, model RM6 3IQ (3L + 1P) telecomandat, referència RM63LPIBTC, equipat amb tres funcions de línia i una funció de protecció amb fusibles, de dimensions 1.705 mm d'alçària (sent necessaris altres 280 mm addicionals per a extracció de fusibles), 1.619 mm d'ample i 710 mm de profunditat. Conjunt compacte estanc en atmosfera d'hexafluorur de sofre, de tensió nominal 24 kV, per a una intensitat nominal de 400 A en les funcions de línia i de 200 A en les de protecció.  
  
- Línia elèctrica subterrània de doble circuit entre el centre de seccionament i el suport existent, de longitud total de traçat de 66 m, amb utilització de conductor 3 x 240 mm² HERPZ1 12/20 kV H16.  
Punt de connexió a la xarxa: la potència generada per la planta fotovoltaica serà evacuada mitjançant una línia subterrània que parteix des del centre de seccionament situat a la parcel·la 46, del polígon 20, del terme municipal d'Alacant, pertanyent als terrenys de la planta fotovoltaica, fins a un suport existent (401935) mitjançant entroncament en el tram de línia aèria de l'LMT Alcoraia, de 20 kV de l'ST Sant Vicent de la xarxa de distribució situada a la parcel·la 9015, del polígon 20, del terme municipal d'Alacant.  
Xarxa a la qual es connecta: Xarxa de distribució. I-DE Redes Eléctricas Inteligentes, SAU.  
Ubicació:  
- Emplaçament dels grups generadors: polígon 20, parcel·la 46, del terme municipal d'Alacant (Alacant).  
- Emplaçament de la infraestructura d'evacuació (centre de seccionament i línia que uneix aquest centre de seccionament fins al punt d'accés i connexió amb la xarxa de distribució): del polígon 20, les parcel·les 46, 9014 i 9015, del terme municipal d'Alacant (Alacant).  
Centre geomètric: coordenades UTM (ETRS89) X: 711.065,48; Y: 4.249.519,23  
Segons el que s'indica en l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 991 kW.  
Aquesta sol·licitud adjunta la documentació següent:  
· Projecte d'instal·lació solar fotovoltaica Fontcalent, de 993,60 kW connectada a xarxa, amb número de visat 200825-A1 del Col·legi Oficial d'Enginyers Tècnics Industrials d'Alacant amb data 12 de novembre de 2020.  
· Annex al projecte d'instal·lació de l'LAAT de 20 kV i centre de seccionament per a PSFV Fontcalent, de 993,60 kW, amb número de visat 200823-A1 del Col·legi Oficial d'Enginyers Tècnics Industrials d'Albacete amb data 13 de novembre de 2020.  
· Declaració responsable del compliment de la normativa que li és aplicable (article 53.1.b de la Llei 24/2013, de 26 de desembre, del sector elèctric).  
· Separates del projecte dirigides als organismes afectats per la instal·lació.  
· Documentació ambiental.  
· Memòria del compliment dels criteris establits en el Decret llei 14/2020.  
· Informe certificat urbanístic municipal relatiu a la compatibilitat del projecte amb el planejament i les ordenances municipals, en els termes previstos en l'article 22 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
· Pla de desmantellament de la instal·lació i de restauració del terreny i l'entorn afectat que inclou la memòria i el pressupost degudament justificat.  
· Resguard de garantia econòmica accés i connexió a xarxes de transport o distribució.  
· Document justificatiu dels drets accés i connexió.  
· Documentació per a l'acreditació de la capacitat legal, tècnica i economicofinancera del promotor.  
· Documentació acreditativa de la disponibilitat, o compromís de disponibilitat, del 25 % dels terrenys sobre els quals s'emplaçarà la instal·lació.  
· Estudi d'integració paisatgística.  
Els documents estan referits a la central fotovoltaica en conjunt, incloent-hi tots els equips i instal·lacions necessaris per al seu funcionament i evacuació de l'energia produïda i els terrenys vinculats a aquesta.  
  
S'ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
S'ha presentat, amb data 1 de desembre de 2020, el document «plec general de normes de seguretat en prevenció d'incendis forestals en l'execució d'obres i treballs que s'executen en terreny forestal o en els seus voltants» per trobar-se en els voltants de terreny forestal, que queda inclòs en el plec de condicions tècniques dels projectes corresponents a la instal·lació projectada, document que s'haurà de tindre en compte durant l'execució de les obres i els treballs que es realitzen en terreny forestal o en els voltants.  
Sisé. El Servei Territorial d'Indústria, Energia i Mines d'Alacant ha incoat l'expedient ATALFE/2020/123 per a la tramitació conjunta de la planta fotovoltaica i les seues infraestructures d'evacuació pel procediment integrat d'autorització de centrals fotovoltaiques que s'emplacen sobre sòl no urbanitzable i de parcs eòlics situats dins de la zona eòlica segons el pla eòlic, connectats en alta tensió a xarxes de transport o distribució d'energia elèctrica.  
  
Seté. Consta l'Acord d'admissió a tràmit, de data 26 de gener de 2021, del Servei Territorial d'Indústria, Energia i Mines d'Alacant, de la sol·licitud d'autorització administrativa prèvia i de construcció per a la instal·lació de producció d'energia elèctrica de 935 kW de potència instal·lada promoguda per Fontcalent Solar, SL, a situar a Alacant, província d'Alacant, a l'efecte del que s'estipula en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica. En l'expedient ATALFE/2020/123, es troba tota la documentació preceptiva i necessària per a aquesta admissió a tràmit.  
  
Huité. Les taxes administratives corresponents han sigut abonades en l'expedient ATREGI/2020/118/03, la justificació d'ingrés de les quals consta en aquest expedient amb data 23 de juliol de 2020 i que són concordes a les taxes que correspondrien a l'expedient ATALFE/2020/123.  
Nové. Que consta en l'expedient administratiu l'informe certificat urbanístic municipal de data 17 d'abril de 2020 on s'indica que els grups generadors estan situats en sòl no urbanitzable comú, i es considera apte l'emplaçament per a l'activitat sol·licitada.  
  
Deu. La sol·licitud de les autoritzacions administratives prèvies i de construcció de la instal·lació implica la d'autorització d'implantació en sòl no urbanitzable per a la realització de l'activitat de producció d'energia elèctrica.  
Onze. Amb data 5 d'agost de 2021, el promotor de la instal·lació respon a un requeriment d'esmena de documentació notificat pel Servei Territorial d'Indústria, Energia i Mines d'Alacant, amb l'aportació del projecte de la instal·lació i de la seua estructura d'evacuació esmenat, incloent-hi noves separates i amb la memòria de compliment de criteris específics del Decret llei 14/2020 modificada.  
  
Dotze. Que s'ha realitzat el tràmit d'informació pública de l'expedient durant el termini de 30 dies hàbils, establit en l'article 23 del Decret llei 14/2020, mitjançant els anuncis corresponents, en el Butlletí Oficial de la Província d'Alacant el 14 d'octubre de 2021 (núm. 196), en el Diari Oficial de la Generalitat Valenciana el 22 d'octubre de 2021 (núm. 9200) i en el tauler d'anuncis de l'Ajuntament d'Alacant entre el 15 de novembre de 2021 i el 30 de desembre de 2021, del qual consta en l'expedient diligència acreditativa de l'exposició. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/alacant, en castellà i https://cindi.gva.es/va/web/energia/alacant, en valencià.  
Tretze. S'han presentat quatre al·legacions durant el període d'informació pública. Aquestes al·legacions han sigut contestades per escrit i notificades, de conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques, als al·legants, siguen interessats en el procediment o no.  
  
Catorze. Amb data 2 de novembre de 2021 se sol·licita informe a la Direcció General de Política Territorial i Paisatge de la Conselleria de Política Territorial, Obres Públiques i Mobilitat en matèria d'ordenació del territori i paisatge en compliment de l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, així com perquè preste la seua conformitat o oposició a l'autorització sol·licitada i/o establisca el condicionat tècnic procedent de conformitat amb l'article 24 de l'esmentat decret llei, en el termini de trenta dies.  
  
També amb data 2 de novembre de 2021 es remet la separata corresponent a Conselleria d'Agricultura, Desenvolupament Rural, Emergència Climàtica i Transició Ecològica a l'Ajuntament d'Alacant i a I-DE Redes Eléctricas Inteligentes, SAU, perquè, en virtut de l'article 24.1 del Decret llei 14/2020, de 7 d'agost, en poder afectar béns o drets al seu càrrec, en un termini de trenta dies presentaren la seua conformitat o l'oposició a l'esmentada instal·lació.  
Aquestes consultes han obtingut el resultat següent:  
- No s'ha obtingut resposta per part de l'Ajuntament d'Alacant a la consulta de l'article 24.1 del Decret llei 14/2020. Segons aquest article, transcorregut aquest termini sense que hagen contestat, s'entendrà que no hi ha cap objecció a les autoritzacions, excepte en els casos en què els informes sol·licitats tinguen caràcter vinculant.  
- Informe, de 27 de desembre de 2021, de la Direcció General de Medi Natural i Avaluació Ambiental, incloent-hi consideracions rellevants tingudes en compte, relatives a les afeccions de la instal·lació projectada a espais cinegètics, zones de danys per poblacions de conill, espècies protegides i hàbitats prioritaris, zones de protecció de l'avifauna, així com altres aspectes referents a la tanca perimetral de la instal·lació.  
Es notifica l'informe al promotor de la instal·lació amb data 11 de gener de 2022, el qual contesta amb data 21 de gener de 2022 expressant la conformitat a tots els condicionats de l'informe.  
- Informe del Servei de Gestió Territorial, de data 8 de febrer de 2022, per la qual es considera la instal·lació compatible condicionada d'acord amb els criteris territorials al fet que es duguen a terme les determinacions normatives d'aplicació.  
Consta l'acceptació del promotor a l'informe amb data 3 de març de 2022.  
- Informes del Servei d'Infraestructura Verda i Paisatge, de dates 1 de juliol de 2022 i 13 de setembre de 2022, favorables condicionats a la incorporació de totes les mesures d'integració paisatgística establides, en l'informe al projecte d'execució, memòria, plànols i pressupost, per a la seua execució real i efectiva, i la reelaboració del pressupost del pla de desmantellament de la instal·lació i restauració del terreny i l'entorn justificant les valoracions d'aquestes partides, en particular, en el capítol de condicionament del terreny, on les quantitats pressupostades per a diverses partides, com ara l'eliminació de vials, aportació i estesa de terra vegetal, subsolatge, capa de substrat i adobament, etc., no es consideraven adequades.  
Consta l'acceptació del promotor als informes amb data 28 de setembre de 2022.  
Els condicionats establits pels informes del Servei d'Infraestructura Verda són recollits en el projecte refós rebut en aquest servei territorial amb data 27 de gener de 2023 amb declaració responsable signada per projectista competent, en l'esmentada data, de compliment de la normativa d'aplicació, de conformitat amb l'article 53.1.b de la Llei 24/2013, de 26 de desembre, del sector elèctric, i en el pla de desmantellament de la instal·lació presentat pel promotor de la instal·lació amb data 28 de setembre de 2022.  
Hi consten els informes favorables vinculants de l'òrgan competent en matèria d'ordenació del territori i paisatge, esmentats anteriorment, establit en l'article 25 del Decret llei 14/2020, en els quals consten els condicionants acceptats pel promotor que s'exposen en la resolució.  
  
Quinze. Amb data 30 de gener de 2023, el promotor de la instal·lació incorpora en l'expedient la «declaració responsable relativa a la presentació d'informes favorables. Declaració de conformitat condicionada» (model normalitzat DEREINFA) amb l'Acord de l'Agència Estatal de Seguretat Aèria (AESA) en matèria de servituds aeronàutiques, amb el seu número d'expedient I22-0181, de data 12 d'abril de 2022, favorable condicionada al compliment de les condicions exposades en aquest.  
  
Setze. Consten en l'expedient el document d'acceptació per part del gestor de la xarxa de distribució, I-DE Redes Eléctricas Inteligentes, SAU, dels projectes de les instal·lacions que seran cedides després de l'execució d'aquestes. (Centre de seccionament i línia d'alta tensió indicades anteriorment).  
Dèsset. Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa de manera efectiva de recursos econòmics i financers necessaris per a materialitzar el projecte d'execució sol·licitat.  
Díhuit. El promotor ha justificat que disposa dels terrenys on s'implantarà la instal·lació, així com els acords dels terrenys per on discorren les infraestructures d'evacuació.  
Denou. Consta en l'expedient que el promotor ha depositat la garantia econòmica exigida per a l'accés a la xarxa, mitjançant un aval, depositat amb data 8 de gener de 2020, amb número de garantia 032020V3 de 39.960,00 € (amb número de carta de pagament 0506992719665) per a abastar la potència instal·lada total sol·licitada, segons la definició de potència instal·lada (és a dir, 994 kWn) i quanties vigents en el moment del depòsit de les garanties.  
Vint. La instal·lació té concedit un punt de connexió a la xarxa de distribució, atorgat pel gestor d'aquesta xarxa, I-DE Redes Eléctricas Inteligentes, SAU, i acceptades pel promotor amb data 16 de març de 2020, en el suport 401935 de l'LMT Alcoraia, de 20 kV de l'ST Sant Vicent, situada a la parcel·la 44, del polígon 20, del terme municipal d'Alacant, i serà necessari un nou centre de seccionament telecomandat, de simple barra amb dues posicions de línia i una altra per a la connexió de la IFV que tindrà accés des de la via pública i estarà situat a un màxim de 50 metres del punt de connexió. Aquest centre de seccionament serà cedit en propietat a i-DE, i consta de les següents dades en els permisos:  
- Titular: Fontcalent Solar, SL.  
- Nom de la instal·lació: FV Fontcalent Solar I  
- Tecnologia: Fotovoltaica.  
- Potència dels grups generadors (kW): 994  
- potència nominal de l'inversor (kW): 994  
- potència instal·lada (kW): 994  
- Capacitat d'accés concedida (kW): 994  
- Punt de connexió definitiu: suport 401935 de l'LMT Alcoraia, de 20 kV de l'ST Sant Vicent, situat a la parcel·la 9015, del polígon 20, del terme municipal d'Alacant.  
- Data d'emissió dels permisos: 16.03.2020.  
Vint-i-u. En establir connexió la infraestructura d'evacuació de la planta solar fotovoltaica en un suport existent que ha de ser modificat, d'una línia d'alta tensió en servei propietat d'I-DE Redes Eléctricas Inteligentes, SA, aquesta connexió requereix la tramitació d'una modificació de les instal·lacions de la xarxa de distribució, que ha de ser instruïda davant aquest servei territorial, objecte d'un altre expedient administratiu i que ha de sol·licitar l'empresa distribuïdora titular de la instal·lació.  
Vint-i-dos. En tractar-se d'un projecte amb una potència de generació menor o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència, d'acord amb la Llei 39/2015, de procediment administratiu comú de les administracions públiques.  
  
Vint-i-tres. S'ha sol·licitat a l'Ajuntament d'Alacant l'informe preceptiu i no vinculant establit en l'article 30.2 del Decret llei 14/2020, de 7 d'agost.  
Amb data 1 de setembre de 2022 es rep l'informe desfavorable a l'efecte de l'autorització del Servei Territorial d'Indústria, Energia i Mines, sobre la instal·lació sol·licitada, i demana al sol·licitant de l'autorització administrativa l'aportació de la documentació justificativa i aclaridora que s'exposa a continuació:  
«- Justificació del compliment de paràmetres urbanístics imposats bé per la legislació autonòmica bé per la normativa del Pla general municipal mitjançant taula on es detallen aquests. Per a això, s'haurà de tindre en compte que la per a l'ocupació de les plaques fotovoltaiques, a l'efecte de la seua quantificació, es computarà la superfície de l'àrea definida pel perímetre envolupant de la instal·lació.  
- Haurà de quedar clarament identificada la superfície de parcel·la que quedarà vinculada a l'activitat i sobre la qual s'apliquen els paràmetres urbanístics segons el que es disposa en l'article 214 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
- La documentació presentada no fa cap al·lusió al Catàleg de béns i espais protegits, en tramitació. Respecte a la seua secció natural i a la de paisatge, tots els elements destacats pel seu valor natural i/o paisatgístic, les fitxes dels quals s'hi adjunten, s'hauran de prendre en consideració en l'estudi d'integració paisatgística atenent, entre altres aspectes, al que s'exposa en l'article 8 i l'article 10.1.b del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, per a la posterior avaluació per l'òrgan competent en la matèria.  
  
- S'haurà de prendre en consideració l'estudi de paisatge del municipi d'Alacant elaborat amb motiu de la redacció del Catàleg de proteccions. Els terrenys sobre els quals es pretén implantar l'activitat s'emmarquen en la Unitat de Paisatge en l'àmbit local UP-07, denominada l'Alcoraia - el Rebolledo - Foncalent, amb valor paisatgístic mitjà. La seua fitxa indica que les activitats que s'implanten sobre el territori han de regular-se i controlar-se mitjançant normativa d'integració paisatgística.  
- Respecte a la Secció cultural de l'esmentat catàleg, s'haurà d'analitzar i valorar la incidència de la instal·lació proposada sobre els dos immobles catalogats les fitxes dels quals s'hi adjunten. Es tracta de dues construccions confrontants amb la central solar fotovoltaica d'afecció directa, per tant, s'haurà de valorar la possible implantació de la instal·lació, la seua disposició, l'alçària, l'adopció de mesures de reducció d'impacte i integració, etc.  
- S'haurà d'aportar motivació i justificació dels aspectes als quals es refereix l'article 220.1 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.»  
També conclou: «finalment s'indica que la tanca de la parcel·la requerirà la corresponent sol·licitud de tira de cordes. A més, s'haurà d'aportar a l'Ajuntament un mesurament real dels terrenys vinculats a l'activitat en sistema de referència XYLE67-TNK 30 projecció UTM en format dwg, dxf, dgn o gml per a la comprovació de superfícies i paràmetres.  
Per a concloure, fer esment a l'Acord del Ple de l'Ajuntament, en sessió realitzada el dia 28 de juliol de 2022, de suspensió de l'atorgament i de l'admissió a tràmit de les llicències urbanístiques per a les instal·lacions de producció d'energia elèctrica fotovoltaica (DOGV 9409, 22.08.2022) que, en aquest cas, no afectaria directament l'àmbit d'intervenció.»  
Vint-i-quatre. Amb data 12 de setembre de 2022, el promotor de la instal·lació presenta un escrit d'al·legacions a l'informe emés per l'Ajuntament d'Alacant amb els punts següents:  
- Que el promotor de la instal·lació ha obtingut l'informe certificat de compatibilitat urbanística emés amb data 18 de març de 2020.  
- Que es va iniciar el tràmit d'obtenció de la llicència d'obra major i ambiental a l'Ajuntament d'Alacant i que es va aportar a aquest tràmit els informes viables de Medi Natural, Territori i Paisatge, així com els permisos d'accés i connexió, a més del projecte refós de la instal·lació. Aquesta documentació es trobava aportada a l'abril de 2022.  
  
- Que el promotor considera que tots els punts de l'informe han sigut justificats, entenent que la documentació, o bé no ha sigut analitzada o no s'ha considerat la documentació tècnica aportada.  
- Que el promotor considera que els paràmetres establits per la legislació autonòmica es compleixen tal qual s'exposen en tots els informes viables derivats per la Conselleria de Territori i Paisatge, Servei d'Infraestructures Verda i Paisatge i els informes del Medi Natural i, a més, en el Projecte refós Fontcalent 20.04.2022 entregat, en la pàg. 246, Plànol de superfícies, es troba totalment justificat i demostrat haver tingut en compte la normativa del PGOU. Per tant, es compleix de la manera següent:  
o Parcel·la mínima 10.000 m²: la instal·lació té 2,62 ha.  
o Ocupació màxima del 50 %: la instal·lació ocupa el 45,41 %.  
o Alçària màxima de la instal·lació de 6 m: la instal·lació té 3,9 m d'alçària màxima.  
o Reculades mínimes, de 25 m a l'eix de camins i 10 m a la resta de fites, està justificat en el plànol de superfícies.  
o S'haurà de destinar almenys el 50 % de la superfície de la parcel·la a cultiu o arbratge, o, en defecte d'això, mantindre-la en el seu estat natural, sent això d'especial importància en la franja de reculada, a fi d'aconseguir la màxima integració en el paisatge: mesures previstes en l'EIP i valorades per la DG de Política Territorial i Paisatge i el Servei d'Infraestructura Verda.  
o Per a l'ocupació de les plaques fotovoltaiques, a l'efecte de la seua quantificació, es computarà la superfície de l'àrea definida pel perímetre envolupant de la instal·lació: compleix, realitzat amb aqueix criteri.  
- Que el promotor de la instal·lació considera que els criteris sobre el compliment dels criteris de localització i implantació d'instal·lacions queden establits en la memòria entregada de justificació d'aquests criteris al Servei d'Indústria, com analitzats tant pels informes derivats d'Ordenació del Territori, Infraestructures Verdes i plasmats en l'estudi d'integració paisatgística (EIP), complint tots els articles. A més, en la valoració de l'informe de l'SIVP sobre els criteris d'implantació i localització s'informa que compleix aquests criteris.  
  
- Que en l'EIP es fa al·lusió al catàleg de béns i espais protegits, i és amb aquest EIP que s'ha realitzat l'informe VIABLE de l'SIVP valorant tots aquests recursos paisatgístics. S'hi adjunta l'últim EIP realitzat després de passar per condicionants dels informes d'OTP i SIVP (annex 1) i amb el que disposa l'STI que va traslladar per a la revisió d'aquests serveis del GVA, i que l'exposat en aquest punt ha sigut valorat i plasmat en informes VIABLES per l'òrgan competent en la matèria.  
  
- Que s'afirma el mateix que en el punt anterior, respecte al Catàleg de proteccions, tingudes en compte i valorades en informes viables pels òrgans competents en la matèria.  
- Que la motivació i justificació dels aspectes als quals es refereix l'article 220.1 del Decret legislatiu 1/2021, estan clarament especificats en l'EIP presentat.  
- Que s'aporta maquetació (layout) georeferenciada perquè siga traslladada a l'Ajuntament d'Alacant.  
Les al·legacions del promotor a l'informe són traslladades a l'Ajuntament d'Alacant, juntament amb l'estudi d'integració paisatgística de març de 2022, del projecte refós de la instal·lació de juliol de 2022 i la cartografia georeferenciada de la instal·lació, perquè s'emeta un nou informe comprensiu de l'article 30.2 del Decret llei 14/2020 amb la valoració justificada del que s'estableix en aquest article, en el termini de deu dies, en virtut de l'article 80 de la Llei 39/2015.  
Vint-i-cinc. Amb data 7 de desembre de 2022 es rep un nou informe preceptiu i no vinculant establit en l'article 30.2 del Decret llei 14/2020, amb sentit novament «desfavorable, havent d'aportar el sol·licitant la documentació justificativa i aclaridora que s'exposa a continuació:  
  
- Justificació del compliment de paràmetres urbanístics d'obligada aplicació, tant en la memòria com en la documentació gràfica, recollits en les Normes Urbanístiques del PGMO, en concret en l'article 47 pel qual es regulen les condicions d'ús i aprofitament en el sòl no urbanitzable comú-rústic (SNU/RU), on es reflectisquen tots i cadascun dels elements que componen la instal·lació.  
- Motivació i justificació expressa dels aspectes als quals es refereix l'article 220.1 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
a) Una valoració positiva de l'activitat sol·licitada.  
b) La necessitat d'emplaçament en el medi rural.  
c) La major oportunitat i conveniència de la localització proposada davant d'altres zones del medi rural.  
d) La utilització racional del territori.  
- D'altra banda, se sol·licita que s'aporte l'informe favorable en matèria de paisatge per part de l'òrgan competent de la conselleria per a la constatació per part d'aquest ajuntament que tots els elements indicats en informe de data data 31 d'agost de 2022, continguts en el Catàleg del municipi en tramitació, han sigut avaluats i considerats.  
- Respecte al patrimoni cultural, s'aprecia que la mesura d'integració de la instal·lació en l'entorn rural consistent en una pantalla vegetal perimetral és alhora la que comporta la protecció visual des dels dos immobles edilicis i cap a aquests. S'indica que es considera més apropiat la plantació de garroferes i oliveres, predominant els primers a fi de configurar una pantalla vegetal més eficaç, per l'alçària i per la grandària i densitat de la copa d'aquesta espècie. No obstant això, es podrà recórrer a d'altres espècies en aquests termes, és a dir, alçària per a minorar la presència de la instal·lació a l'entorn dels immobles, densitat de copa que permet conformar una autèntica barrera verda, i de naturalesa perennifòlia per a garantir la permanència de la mesura de protecció i salvaguarda dels elements afectats.»  
  
Aquest informe és notificat al promotor de la instal·lació amb data 21 de desembre de 2022.  
Vint-i-sis. Amb data 28 de desembre de 2022, el promotor de la instal·lació presenta davant aquest servei territorial un document resposta a l'informe del punt anterior emés per l'Ajuntament d'Alacant on es justifica cadascun dels punts d'aquest informe, a més d'aportar els documents següents:  
- Escriptura de la parcel·la on se situarà la planta solar fotovoltaica.  
  
- Plànol on es descriu la segregació de la parcel·la i la seua superfície.  
- Projecte refós de la instal·lació d'octubre de 2022.  
- Els informes emesos pel Servei d'Infraestructura Verda i Paisatge.  
  
- L'estudi d'integració paisatgística amb les mesures d'integració paisatgística preses després dels informes dels organismes afectats.  
- Pla de desmantellament.  
- Informe favorable del Servei de Gestió Territorial.  
- Informe favorable de la Direcció General de Medi Natural i Avaluació Ambiental.  
- Plànols georeferenciats de la instal·lació.  
En l'escrit justificatiu concretament es respon de la forma següent:  
  
1) Es justifiquen els paràmetres urbanístics en la taula següent:  
2) S'aporta l'estudi d'integració paisatgística i els informes favorables de les conselleries amb competències en les matèries de territori, paisatge i medi natural com a resposta al requeriment de l'informe de l'Ajuntament d'Alacant.  
3) Es pot veure que «en els annexos gràfics, l'olivera i la garrofera són de les espècies més rellevants en les mesures d'integració proposades. En qualsevol cas, es valorarà augmentar la proporció de garrofera davant de la resta d'espècies, tal com s'aconsella, de manera que part de les zones en les quals s'inclou ametler també hi haja presència de garrofera, ja que aquesta consideració no afecta les mesures aprovades pel Servei d'Infraestructura Verda i Paisatge, els quals van valorar la mesura d'integració de manera favorable.»  
Tant la resposta del promotor com tota la documentació aportada es va remetre a l'Ajuntament d'Alacant amb data 30 de desembre de 2022 amb número de registre SIR 14548/2022/11773, i consta la seua recepció per registre amb data 2 de gener de 2023, perquè s'emetera nou informe comprensiu de l'article 30.2 del Decret llei 14/2020 amb la valoració justificada del que s'estableix en aquest article, en el termini de cinc dies en virtut de l'article 80 de la Llei 39/2015, d'1 d'octubre, del procediment administratiu comú de les administracions públiques.  
  
Vint-i-set. No s'ha rebut resposta de l'Ajuntament d'Alacant a la resposta del promotor i ja ha passat el termini pel qual es va sol·licitar l'informe.  
Vint-i-huit. Que s'ha emés amb data 4 d'abril de 2023 la proposta de resolució de la Secció d'Inspecció i Control Energètic i Miner, on es proposa atorgar a Fontcalent Solar, SL, l'autorització d'implantació en sòl no urbanitzable, autorització administrativa prèvia, autorització administrativa de construcció i s'aprova el pla de desmantellament i de restauració del terreny i l'entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, de potència instal·lada 994 kWn i potència dels mòduls fotovoltaics de 1.304,688 kWp, denominada FV Fontcalent Solar I, situada a la parcel·la 46, del polígon 20, del terme municipal d'Alacant (Alacant).  
  
Fonaments de dret  
Primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
Segon. D'acord amb l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
  
Tercer. El procediment és l'establit en el capítol II, del títol II, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (Decret llei 14/2020), en tractar-se d'una central fotovoltaica que s'implantarà en sòl no urbanitzable, tenint en compte el que s'estableix en l'article 7.3 del Decret 88/2005, de 29 d'abril.  
  
Quart. D'acord amb el que es disposa en el Decret 88/2005, de 29 d'abril, concordat amb l'article 13, de l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines d'Alacant la resolució d'aquest procediment.  
  
Cinqué. D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si escau, la transformació d'energia elèctrica.  
  
Sisé. L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, estableix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions establides en aquest text refós, mitjançant la declaració d'interés comunitari amb caràcter previ a la llicència municipal, en concret en el cas previst en l'article 211.1, paràgraf d, generació d'energia renovable, excepte en els casos previstos en els articles 217, 218 i 219.  
  
Seté. Segons l'epígraf i de l'article 2 del Decret llei 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes concretes parcel·les de sòl no urbanitzable i estableix les condicions en què podrà realitzar-se aquesta implantació. Aquest pronunciament substitueix la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Huité. Segons el que s'indica en l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els casos en els quals aquesta autorització no es requerisca d'acord amb la legislació d'ordenació del territori, urbanística i del paisatge.  
  
Nové. De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
Deu. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
Onze. De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a l'obtenció de l'autorització de la instal·lació serà un requisit previ indispensable l'obtenció dels permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
Dotze. D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada serà la menor entre les dues següents:  
a) La suma de les potències màximes unitàries dels mòduls fotovoltaics que configuren aquesta instal·lació, mesures en condicions estàndard segons la norma UNE corresponent.  
b) La potència màxima de l'inversor o, si escau, la suma de les potències dels inversors que configuren aquesta instal·lació.  
Tretze. Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera un tindrà efectes per a aquelles instal·lacions que hagen iniciat la seua tramitació, però encara no hagen obtingut l'autorització d'explotació definitiva.  
  
Catorze. D'acord amb el que es disposa en l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui estiguen exercint l'activitat.  
Quinze. D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
Setze. D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Dèsset. Segons el que s'estableix en el capítol III, del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn en finalitzar l'activitat, i haurà de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, i considerar una vida útil de la instal·lació de 30 anys. En cap cas aquest import serà inferior al 5 % del pressupost d'execució material del projecte tècnic. Aquesta garantia serà cancel·lada quan la titular de la instal·lació acredite el compliment de les obligacions a les quals aquella està afecta.  
Díhuit. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en aquest decret llei que afecten la implantació d'instal·lacions per a l'aprofitament de les energies renovables seran aplicable als procediments en tràmit.  
  
Dènou. Que consten en l'expedient administratiu tots els informes preceptius i vinculants en matèria de territori i paisatge, així com la compatibilitat urbanística emesa per l'Ajuntament d'Alacant. I la sol·licitud dels preceptius informes d'acord amb els articles 24 i 30 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
En aquest sentit, i en relació amb els informes que ha d'emetre l'Ajuntament d'Alacant, cal posar de manifest que no hi ha pronunciament respecte a l'informe previst en l'article 24, i que respecte a l'informe previst en l'article 30.2 del Decret llei 14/2020, hi consten les contestacions i les justificacions del promotor als informes desfavorables, i no consta des de la data 7 de desembre de 2022 un nou informe de l'esmentada corporació.  
Per aquest motiu, i en existir informes preceptius i vinculants en matèria de territori i paisatge, de la compatibilitat urbanística i tenint en compte que es tracta d'un informe preceptiu i no vinculant d'aquest òrgan administratiu i han transcorregut els terminis per a la contestació de l'Ajuntament d'Alacant, és procedent, en nom de l'eficàcia i celeritat, continuar la tramitació de l'expedient i emetre la corresponent resolució administrativa, en aplicació del que s'estableix en l'article 30.2 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, en relació amb els articles 80.3 i 22.1.d de la Llei 39/2015, d'1 d'octubre, del procediment administratiu comú de les administracions públiques, i tenint en compte que l'article 33 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, indica:  
«L'òrgan competent en energia resoldrà les autoritzacions de la instal·lació en el termini de deu mesos des que la sol·licitud haja sigut admesa a tràmit d'acord amb l'article 22. Excepte quan es tracte d'informes preceptius i/o vinculants, que caldrà ajustar-se al que disposa la legislació de procediment administratiu comú i a l'expressament recollit en aquest decret llei; la falta d'emissió dels informes sectorials, una vegada sol·licitats i transcorregut el termini establit per a la seua emissió, autoritzarà l'òrgan substantiu a considerar que aquests són de caràcter favorable i, després de donar compte a la conselleria competent en la matèria, autoritzar la instal·lació».  
D'acord amb el que s'ha expressat anteriorment, una vegada complits els requisits i els procediments legals i reglamentaris establits en la legislació vigent aplicable, resolc:  
  
Primer  
Atorgar l'autorització d'implantació en sòl no urbanitzable a les parcel·les següents per a la realització de l'activitat de producció d'energia elèctrica, atés el sentit favorable de l'informe emés per l'òrgan competent en matèria d'ordenació del territori i paisatge:  
  
Polígon 20, parcel·la 46, amb referència cadastral 15053Y698069945062KE, al terme municipal d'Alacant, província d'Alacant.  
Amb els condicionats inclosos en els informes següents:  
1. Informe del Servei de Gestió Territorial, de data 8 de febrer de 2022:  
· Mesures correctores que incidisquen sobre la infiltració i drenatge de l'aigua per a no causar modificacions en l'escolament produït durant èpoques de pluges mitjançant:  
- El manteniment de les condicions d'infiltració amb els canvis dels pendents, mantenint en la mesura que siga possible els nivells topogràfics entre zones de plaques solars i zones de pas.  
- La conservació i plantació de zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració disminuint els escolaments.  
  
- La minimització del sòl segellat de manera que els mòduls fotovoltaics se situen de manera prioritària sense fonamentació contínua i sobre el terreny natural.  
2. Informes del Servei del Servei d'Infraestructura Verda i Paisatge, de dates 2 de febrer, 1 d'abril, 9 de maig, 1 de juliol i 13 de setembre de 2022:  
· Minimització dels moviments de terres respectant la topografia existent, atenent especialment el límit amb els terrenys confrontants. La disposició dels mòduls s'haurà d'adaptar als pendents de la parcel·la, i no es generaran en cap cas aterrassaments ni construcció de plataformes que suposarien una gran alteració del paisatge.  
· No es pavimentarà el sòl, en general. On resulte imprescindible pavimentar s'evitarà el segellament del terreny, utilitzant per a això materials permeables. Respecte dels vials perimetrals i els camins d'accés necessaris, es prioritzaran les superfícies permeables del sòl, restringint el segellament o formigonada del terreny en aquelles àrees en les quals el funcionament de l'activitat ho faça estrictament necessari.  
  
· Fixació de les estructures portants dels panells al terreny mitjançant clavament directe en el sòl, sense fonamentacions.  
· Es limitaran els desbrossaments, la retirada de terra vegetal i les afeccions al sòl, als punts d'instal·lació dels col·lectors d'energia, centres de transformadors, edificis, camins i obertura de rases per a línies elèctriques. Es distribuirà la terra vegetal sobrant per la resta de la parcel·la, com a millora del terreny.  
· S'evitarà la compactació dels sòls, limitant la circulació als camins d'accés.  
· S'assegurarà el manteniment del sòl original, la terra vegetal i les espècies herbàcies en les zones dels panells i sota aquests.  
· Disposició de la tanca d'acord amb el patró parcel·lari preexistent, de conformitat amb els plànols aportats.  
· Per a totes les instal·lacions auxiliars, s'hauran d'emprar colors i acabats d'acord amb les edificacions protegides de l'entorn de la parcel·la considerades com a recurs paisatgístic. En la pintura de les casetes auxiliars s'haurà d'imitar el seu color ocre o marró clar i es resoldran les cobertes mitjançant imitació de les teulades tradicionals.  
· Les construccions es definiran amb detall quant a la seua volumetria, implantació, materialitat, cromatisme i tècniques constructives, que resulten respectuoses amb els patrons i característiques del paisatge, amb les consideracions anteriors.  
· Els panells i la cartelleria hauran d'utilitzar materials els colors i les textures dels quals afavorisquen la seua integració amb el paisatge.  
· La vegetació perimetral s'haurà de disposar en tota la planta amb característiques similars. No s'haurà de generar una pantalla contínua.  
3. Acord de l'Agència Estatal de Seguretat Aèria (AESA) en matèria de servituds aeronàutiques, amb el número d'expedient I22-0181, de data 12 d'abril de 2022, favorable condicionat al compliment de no superar els valors d'alçària i elevació indicats en la taula següent per a la planta solar fotovoltaica, incloent-hi tots els seus elements o qualsevol afegit sobre aquesta, així com els mitjans auxiliars que puguen ser necessaris durant la seua instal·lació.  
4. Informe de la Direcció General de Medi Natural i Avaluació Ambiental, de 27 de desembre de 2021:  
· Segons la Resolució del 31 d'agost de 2020, del director general del Medi Natural i Avaluació Ambiental, per la qual s'actualitza l'annex de l'Ordre de l'11 de juny de 2009, de les directrius extraordinàries per a l'aprofitament, gestió i control del conill, relatiu a la llista de termes municipals afectats per la sobrepoblació de conills, Alacant es troba inclosa en aquesta llista. Per aquest motiu, el moviment de terres en la fase d'obres i la instal·lació en si mateix podrien fomentar o agreujar els danys que es podrien produir en camps o infraestructures i, en aquest cas, s'hauran d'adoptar les mesures de control que disposa l'ordre esmentada, tenint especial consideració de l'article 14.  
  
· La tanca perimetral prevista per a la instal·lació haurà d'ajustar-se al que es disposa en l'article 3.2.a del Decret 178/2005, de 18 de novembre, del Consell de la Generalitat, pel qual s'estableixen les condicions de les tanques en el medi natural i dels tancaments cinegètics.  
  
· La localització de la planta fotovoltaica Fontcalent es troba dins de l'àrea d'espai vital i alimentació d'una parella d'àguila de panxa blanca (Aquila fasciata) que nia als voltants, per la qual cosa serà necessari no afectar les èpoques de nidificació de l'espècie i evitar al màxim la pèrdua d'hàbitat.  
· Després de l'obertura de la rasa per a la disposició de la línia subterrània, s'haurà de recuperar la cobertura vegetal herbàcia de l'àrea afectada.  
· En la fase de desmantellament s'hauran de fer els treballs de restauració del terreny forestal que garantisquen una possible gestió forestal ulterior de la superfície afectada.  
El període de vigència d'aquesta serà de 30 anys, sense perjudici de les possibles pròrrogues que s'atorguen, prèviament a la sol·licitud per la titular amb anterioritat a l'acabament de l'esmentat termini, i que aquestes estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la titular del desmantellament de la instal·lació i de restauració del terreny i l'entorn afectat.  
De la mateixa manera, en cas de tancament definitiu de la instal·lació, es produirà la caducitat de l'autorització d'implantació en sòl no urbanitzable, la qual cosa s'especificarà en l'autorització del tancament.  
  
Segon  
Atorgar autorització administrativa prèvia de la instal·lació de producció d'energia elèctrica a partir de fonts renovables que s'indica, i les seues infraestructures d'evacuació de l'energia elèctrica generada:  
Promotor: Fontcalent Solar, SL (NIF: P14062893)  
Nom de la instal·lació: Fontcalent Solar I  
Tecnologia: fotovoltaica  
Grups generadors:  
- Potència total (kWp): 1.304,688  
- Nombre de mòduls: 1.848  
- Potència unitària (Wp): 706  
- Tipologia: bifacial  
- Sistema de subjecció i ancoratge: seguidors solars a un eix.  
Potència nominal de l'inversor (kW): 994 kWn (4 inversors de 330 kWn limitats de fàbrica a 248,5 kWn).  
Infraestructures d'evacuació:  
- Centre de transformació compost per caixa de connexions, transformador de 1.000 kVA i cel·les de protecció de trafo i la cel·la de línia d'alta tensió (20 kV). La refrigeració del transformador és natural d'oli, de tensions 800 V/20kV.  
- Línia elèctrica subterrània d'evacuació entre el centre de transformació i el centre de seccionament, de longitud 22 m, i conductor 3 x 95 mm² HERPZ1 12/20 kV H16. Capacitat de la línia 6.928,2 kW.  
Infraestructures d'evacuació que seran cedides al gestor de la xarxa, I-DE Redes Eléctricas Inteligentes, SAU:  
- Centre de seccionament en caseta prefabricada de formigó independent, conjunt compacte Schneider Electric gamma RM6, model RM6 3IQ (3L + 1P) telecomandat, referència RM63LPIBTC, equipat amb tres funcions de línia i una funció de protecció amb fusibles, de dimensions 1.705 mm d'alçària (són necessaris altres 280 mm addicionals per a extracció de fusibles), 1.619 mm d'ample i 710 mm de profunditat. Conjunt compacte estanc en atmosfera d'hexafluorur de sofre, de tensió nominal 24 kV, per a una intensitat nominal de 400 A en les funcions de línia i de 200 A en les de protecció.  
  
- Línia elèctrica subterrània de doble circuit entre el centre de seccionament i el suport existent, de longitud total de traçat de 84 m, amb utilització de conductor 3 x (1 x 240 mm²) RHZ1 12/20 kV H16. Capacitat de la línia 5.542,56 kW.  
Punt de connexió a la xarxa: la potència generada per la planta fotovoltaica serà evacuada mitjançant una línia subterrània que parteix des del centre de seccionament situat a la parcel·la 46, del polígon 20, del terme municipal d'Alacant, pertanyent als terrenys de la planta fotovoltaica, fins a un suport existent a modificar mitjançant entroncament en el tram de línia aèria de l'LMT Alcoraia, de 20 kV de l'ST Sant Vicent, de la xarxa de distribució situada a la parcel·la 44, del polígon 20, del terme municipal d'Alacant.  
Punt de connexió a la xarxa: xarxa de distribució. I-DE Redes Eléctricas Inteligentes, SAU.  
Ubicació:  
- Emplaçament dels grups generadors i la infraestructura d'evacuació fins al centre de seccionament: polígon 20, parcel·la 46, del terme municipal d'Alacant (Alacant).  
- Emplaçament de la infraestructura d'evacuació a cedir al gestor de la xarxa (centre de seccionament i línia que uneix aquest centre de seccionament fins al punt d'accés i connexió amb la xarxa de distribució): del polígon 20, les parcel·les 46, 9014 i 9015, del terme municipal d'Alacant (Alacant).  
Centre geomètric: coordenades UTM (ETRS89) X: 711.065,48; Y: 4.249.519,23  
Línia poligonal de la tanca de la instal·lació:  
  
PUNT Z30N - ETRS89 PUNT Z30N - ETRS89  
N EST (X) NORD (Y) N EST (X) NORD (Y)  
1 108940 4961751 9 803737 4249498  
2 277235 7757088 40 019938 4249488  
3 893564 3780993 18 426020 4249474  
4 339389 0466150 21 881076 4249463  
5 311767 8468132 56 133198 4249519  
6 853479 5526394 39 026019 4249557  
7 469031 8378525 76 314921 4249562  
8 827453 5131700 71 452738 4249606  
  
  
Característiques de la central fotovoltaica:  
La central fotovoltaica denominada PSFV Fontcalent Solar I, de potència màxima total de mòduls fotovoltaics (pic) de 1.304,688 kWp i de potència nominal d'inversors de 994 MW, està composta per un camp generador de 1.848 mòduls fotovoltaics bifacials de 706 Wp tenint en compte el seu guany màxim, muntats sobre seguidors solars a un eix. Aquests mòduls fotovoltaics es connecten amb quatre inversors de 330 kWn limitats de fàbrica a 248,5 kWn. Això suposa una potència nominal d'inversors de 994 kW. Al seu torn, els inversors es connecten amb la part de baixa tensió del transformador per a elevar la tensió i cel·les de mitjana tensió fins a un centre de seccionament prefabricat, situat a la parcel·la 46, del polígon 20, del terme municipal d'Alacant (Alacant).  
La línia elèctrica d'evacuació de 20 kV discorrerà des de l'eixida del centre de transformació de 1.000 kVA en forma subterrània fins al centre de seccionament, de longitud 22 m i conductor 3 x 95 mm² HERPZ1 12/20 kV H16.  
Infraestructura d'evacuació a cedir al gestor de la xarxa: d'aquest centre de seccionament partirà la línia d'alta tensió subterrània de doble circuit de 20 kV, de longitud total 84 m i conductor 3 x (1 x 240 mm²) RHZ1 12/20 kV H16, fins a un suport existent a modificar mitjançant entroncament en el tram de línia aèria de l'LMT Alcoraia, de 20 kV de l'ST Sant Vicent de la xarxa de distribució situada a la parcel·la 44, del polígon 20, del terme municipal d'Alacant.  
D'acord amb els projectes i la documentació que consta en l'expedient:  
· Projecte d'instal·lació solar fotovoltaica Fontcalent Solar I, de 994,00 kW, connectada a xarxa, signat en data 17 de març de 2023. Declaració responsable del tècnic projectista de data 30 de març de 2023.  
Pressupost global de la instal·lació: 563.458,80 € (cinc-cents seixanta-tres mil quatre-cents cinquanta-huit euros amb huitanta cèntims d'euro), dels quals 91.211,09 € (noranta-un mil dos-cents onze euros amb nou cèntims d'euro) corresponen a les infraestructures d'evacuació.  
  
Forma part de la infraestructura d'evacuació de la planta el centre de seccionament i la derivació fins a la línia de l'empresa distribuïdora. No obstant això, després de l'execució de l'obra, després d'emetre el corresponent certificat final d'obra, abans de l'autorització d'explotació, està prevista la cessió de l'esmentat centre de seccionament i la derivació a favor de la distribuïdora I-DE Redes Eléctricas Inteligentes, SAU, de manera que aquesta part de la infraestructura d'evacuació estaria a nom de la distribuïdora en la realització de posada en marxa de la instal·lació.  
Aquesta autorització s'atorga condicionada al compliment de les determinacions reflectides en els diferents informes emesos i que han sigut acceptats pel promotor de la instal·lació i que succintament han sigut indicats anteriorment en els antecedents.  
La persona titular de la present autorització tindrà els drets, deures i obligacions recollits en el títol IV de la Llei 24/2013, de 26 de desembre, del sector elèctric i el seu desenvolupament reglamentari, i en particular els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular haurà d'observar els preceptes, mesures i condicions que s'establisquen en la legislació aplicable a cada moment a l'activitat de producció d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
Aquesta autorització s'emet sense perjudici de tercers, i salvats els drets particulars.  
  
Tercer  
Atorgar a la persona peticionària l'autorització administrativa de construcció de la instal·lació de producció d'energia elèctrica a partir de fonts renovables i les seues infraestructures d'evacuació de l'energia elèctrica generada que disposa d'autorització prèvia per aquesta resolució respecte al projecte:  
· Projecte d'instal·lació solar fotovoltaica Fontcalent Solar I, de 994,00 kW connectada a xarxa, signat en data 17 de març de 2023. Declaració responsable del tècnic projectista de data 30 de març de 2023.  
En l'execució del projecte es tindran en compte les condicions establides en els informes de les diferents administracions públiques, organismes o, si escau, empreses de servei públic o de serveis d'interés econòmic general amb béns o drets al seu càrrec afectats per la instal·lació, a més, específicament, s'hauran de complir les següents:  
  
1. Les instal·lacions hauran d'executar-se segons el projectes presentats, els seus annexos, si escau, i amb els condicionats tècnics establits per les administracions públiques, organismes i empreses de servei públic o d'interés general afectats per les presents instal·lacions i que han sigut acceptats pel sol·licitant. En cas que per a això fora necessari introduir modificacions en la instal·lació respecte de la documentació presentada, la persona titular de la present autorització haurà de sol·licitar a aquest òrgan la corresponent autorització abans de la seua execució, llevat que es tracte de modificacions no substancials.  
  
2. Les instal·lacions a executar hauran de complir, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23 i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
3. Amb la sol·licitud d'autorització d'explotació provisional serà requisit imprescindible per a atorgar-la que la titular de la instal·lació presente, juntament amb la resta de documentació preceptiva, un certificat acreditatiu de la limitació dels inversors i que aquests compleixen la funcionalitat limitadora del fet que, en cap règim de funcionament de la central, s'injectarà una potència activa a la xarxa elèctrica superior a la capacitat d'accés atorgada.   
4. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i equipament que sobre aquest tema estableix l'article 7 del Reial decret 413/2014, de 6 de juny, i d'altra normativa de desenvolupament, sobre requisits de resposta enfront de buits de tensió, adscripció a un centre de control de generació, telemesurament en temps real i resta d'obligacions establides per la regulació del sector elèctric per al tipus d'instal·lacions en què s'enquadren aquestes.  
5. Condicionat pagament de l'Impost sobre Transmissions Patrimonials Oneroses i Actes Jurídics Documentats, davant l'Agència Tributària Valenciana, en relació amb el contracte subscrit per a la disponibilitat dels terrenys, i que haurà de presentar-se en aquest servei territorial en el termini d'un mes des de la notificació d'aquesta resolució.  
6. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a dotze (12) mesos, el qual es comptarà des de l'endemà de la notificació de la present resolució. No obstant això, amb anterioritat a la finalització, podrà sol·licitar-se una ampliació concreta d'aquest termini mitjançant sol·licitud motivada davant aquest òrgan, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
La pròrroga de l'autorització no podrà concedir-se si excedeix de les dates de caducitat dels permisos d'accés i connexió a la xarxa elèctrica corresponents a la instal·lació.  
7. La titular d'aquesta resolució estarà obligada a comunicar a aquest òrgan, per registre electrònic, amb l'adequada diligència, les incidències dignes d'esment que es produïsquen durant l'execució.  
8. La titular de la present resolució haurà de complir els deures i obligacions derivats de la legislació de prevenció de riscos laborals vigent durant la construcció.  
9. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquest servei territorial o a la direcció general amb competències en matèria d'energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
10. Finalitzades les obres de construcció de les instal·lacions, la titular, en el termini màxim de deu dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes establits en l'article 12 del Decret 88/2005, de 29 d'abril.  
11. Aquesta sol·licitud haurà d'adjuntar els certificats de direcció i final d'obra, subscrits per persona facultativa competent, que acrediten que són conformes als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a la present autorització administrativa prèvia i de construcció. Quan els esmentats certificats de direcció i final d'obra no estiguen visats pel corresponent col·legi professional, hauran d'adjuntar l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
12. Igualment haurà d'adjuntar la documentació requerida d'acord amb la ITC-LAT 04, del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió; la ITC RAT-22, del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, haurà d'adjuntar la cartografia de la instal·lació executada, en el format establit per l'òrgan substantiu.  
13. La persona titular té l'obligació de constituir una garantia econòmica per al compliment de l'obligació de desmantellament de la instal·lació i la restauració dels terrenys i l'entorn, per un import de 38.855,68 € (trenta-huit mil cent huit-cents cinquanta-cinc euros amb seixanta-huit cèntims d'euro), i haurà d'acreditar la seua deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació, i serà requisit indispensable perquè aquesta es puga atorgar.  
La garantia haurà de depositar-se en l'Agència Tributària Valenciana i el beneficiari serà aquest Servei Territorial d'Indústria, Energia i Mines, havent de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.  
Aquesta garantia serà cancel·lada quan la titular de la instal·lació acredite el compliment de les obligacions a què està afecta.  
14. L'autorització d'explotació provisional no podrà concedir-se si les instal·lacions de connexió a la xarxa de distribució o transport no es trobaren finalitzades i sol·licitada l'autorització d'explotació, de manera que l'entrada en servei de la central elèctrica puga ser efectiva.  
15. Una vegada obtinguda l'autorització d'explotació provisional, la titular sol·licitarà la inscripció prèvia en el Registre Administratiu d'Instal·lacions de Producció d'Energia Elèctrica, sol·licitud a la qual haurà d'adjuntar la documentació pertinent segons l'article 39 del Reial decret 413/2014, de 6 de juny. Es tindrà en compte el que s'indica en l'article 41 quant a la caducitat i cancel·lació d'aquesta inscripció.  
D'acord amb el que s'indica en article 39.6 del Reial decret 413/2014, la inscripció de la instal·lació en el Registre Administratiu d'Instal·lacions de Producció d'Energia Elèctrica amb caràcter previ permetrà el funcionament en proves d'aquesta.  
16. Finalitzades les proves de les instal·lacions amb resultat favorable, la titular, en el termini màxim de deu dies hàbils, sol·licitarà l'autorització d'explotació definitiva d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i el Decret 88/2005, de 29 d'abril. S'adjuntaran els certificats pertinents segons el que s'ha indicat en anteriors punts.  
17. Una vegada obtinguda l'autorització d'explotació definitiva, la titular sol·licitarà la inscripció definitiva en el Registre Administratiu d'Instal·lacions de Producció d'Energia Elèctrica, sol·licitud a la qual haurà d'adjuntar la documentació pertinent segons l'article 40 del Reial decret 413/2014, de 6 de juny.  
18. No sol·licitar les autoritzacions d'explotació dins del termini suposarà la caducitat de les autoritzacions concedides.  
19. El titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Haurà d'obtindre autorització de tancament definitiu de la instal·lació, d'acord amb el que s'indica en l'article 53.5 de la Llei 24/2013, de 26 de desembre, del sector elèctric, així com per al tancament temporal.  
S'informa que la transmissió o canvi de titularitat, modificacions substancials de la instal·lació i el tancament temporal o definitiu de la instal·lació autoritzada per la present resolució requereixen autorització administrativa prèvia d'acord amb el que s'estableix en el Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
Tal com s'indica en l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que legalment corresponga per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i complir els restants compromisos assumits i determinats en la corresponent llicència.  
  
El respectiu cànon d'ús i aprofitament l'establirà l'ajuntament en la corresponent llicència, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació (el pressupost d'execució material del total de la instal·lació puja a 563.458,80 € (cinc-cents seixanta-tres mil quatre-cents cinquanta-huit euros amb huitanta cèntims d'euro). El cànon es reportarà d'una sola vegada en ocasió de l'atorgament de la llicència urbanística, i l'ajuntament podrà acordar, a sol·licitud de l'interessat, el fraccionament o ajornament del pagament, sempre dins del termini de vigència concedit. L'atorgament de pròrroga del termini no comportarà un nou cànon urbanístic.  
  
L'ajuntament podrà acordar la reducció fins a un 50 % quan la instal·lació siga susceptible de crear ocupació de manera significativa, en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per aquest concepte s'integraran en el patrimoni municipal del sòl.  
Segons el que s'estableix en l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, cesse l'abocament d'energia a la xarxa per un període superior a tres anys.  
Quart  
Aprovar el pla de desmantellament de la instal·lació i de restauració del terreny i l'entorn afectat, el pressupost del qual puja a 38.855,68 € (trenta-huit mil cent huit-cents cinquanta-cinc euros amb seixanta-huit cèntims d'euro) i amb l'abast següent:  
· Els materials retirats seran classificats i traslladats, ja siga a abocador autoritzat o a un altre emplaçament per al posterior reciclatge/reutilització/venda. En funció de la destinació, es manipularan en les condicions requerides perquè la seua extracció, apilament i transport en camió permeta l'estat de conservació pertinent. En el cas de no reutilització dels mòduls fotovoltaics es podran utilitzar mitjans mecànics per al desballestament i compactació, a fi de minimitzar el volum.  
  
· Retirada de les estructures fixes (tanca, estructura de suport dels mòduls, cablejats, caixes de registre, perfils, etc.) i evitar l'abandó de qualsevol element en el medi.  
· Reutilització o reciclatge dels components retirats i transferència a gestors autoritzats perquè aquests procuren la seua valorització en la mesura que siga possible.  
· Restauració o recuperació ambiental de les superfícies afectades després del desmantellament de les instal·lacions.  
· S'haurà de descompactar abans de l'aportació de les terres vegetals, la qual es durà a terme per mitjans mecànics. Es milloraran les característiques físiques del sòl, amb descompactament, a fi evitar la formació de regueres o xaragalls.  
· S'avaluarà el volum de terres necessàries per a cobrir íntegrament les superfícies alterades pels treballs de desmantellament, així com per a la restauració de les àrees que albergaven diferents infraestructures.  
  
· S'hauran de condicionar els terrenys afectats per a aconseguir així pendens suaus i no discordants amb la topografia de l'àrea. Aquestes superfícies es localitzaran entorn a les infraestructures que s'han de restaurar.  
· S'hauran d'identificar les superfícies o àrees d'extracció de terres vegetals, i aquestes hauran disposar dels permisos mediambientals corresponents. Les característiques agrològiques hauran de ser similars als sòls afectats (igual textura, color, permeabilitat, etc.).  
· S'haurà de realitzar també una aportació d'adob i posterior volteig amb mitjans mecànics.  
· Desconnexió i recollida de cablejat d'interconnexió de mòduls, d'inversors, de cablejat elèctric instal·lat en rases sota terra i d'elements de connexió i protecció.  
· Desmantellament de les rases amb posterioritat al desmuntatge de les estructures suport dels mòduls fotovoltaics i dels bàculs de les càmeres de videovigilància. Per a això, s'hauran de recuperaran totes les arquetes i caldrà restituir les zones afectades del terreny mitjançant rebliment de rases.  
· Desmantellament dels mòduls juntament amb la seua estructura suport.  
· Desconnectar les línies subterrànies d'alta tensió del CT al CS i del CS al suport del punt de connexió de l'LAAT, així com els serveis auxiliars.  
· Desconnexió i desmuntatge de bàculs utilitzats en el sistema de videovigilància.  
· Desmantellament de les rases. Per a això, s'hauran de recuperaran totes les arquetes i caldrà restituir les zones afectades del terreny mitjançant rebliment de rases.  
· Desconnectar els equips de control, cel·les de mesurament, transformadors, ferratges, i tots els elements seran guardats si són susceptibles de ser usats com a recanvis per a emergència o reutilitzats en similars instal·lacions.  
· Demolició de l'estructura de formigó i formigó armat i excavació de terres dels edificis del CT i del CS amb mitjans mecànics.  
  
· Desmantellar els cablejats, fusibles, autovàlvules, cadenes i altres elements del suport del punt de connexió a l'LAAT.  
· Mantindre la infraestructura del suport i fer una connexió de l'LAAT per a donar continuïtat a la xarxa.  
· Desmuntatge de la malla metàl·lica i dels pals de tub d'acer reforçat i galvanitzat que constitueixen la tanca perimetral del parc fotovoltaic, amb l'extracció dels tacs prismàtics de formigó en massa i la gestió de cada residu segons la seua naturalesa. Es tindrà en consideració el propietari del terreny per si volguera mantindre aquesta tanca en el futur.  
· Serà necessària la restitució del sòl afectat per la construcció de nous vials interns que donen accés a la planta solar fotovoltaica. El terreny haurà patit un desbrossament i una compactació que s'ha d'esmenar amb la intenció que aquest quede en el mateix estat previ a l'existència del parc.  
· Per a la recuperació del sòl ocupat pels vials de nova construcció i les seues cunetes, es proposa una escarificació del terreny amb la intenció de descompactar-lo. A continuació, es procedirà al rebliment amb terra apropiada. Aquesta actuació pertany a la restauració de sòl.  
  
· Restauració de les rases.  
· Neteja manual d'enderrocs, materials i fem presents en la superfície.  
· Eliminació de vials d'accés i manteniment a la instal·lació fotovoltaica no presents en la zona d'actuació en l'estat preoperacional, sempre que els serveis forestals no expressen el seu desig de disposar d'aquests en el futur. Així mateix, s'hauran d'emplenar les cunetes i desmunts i s'haurà de descompactar i suavitzar el terreny afectat i deixar l'orografia el més suau i semblant a l'estat preoperacional possible.  
  
· Aportació i estesa de terra vegetal en zones amb sòl degradat (aproximadament un terç de la superfície barrada) mitjançant ajuda mecànica, en pendents inferiors al 25 %, i aconseguir una profunditat de labor de 30 cm, amb remoció de terra sense extracció.  
· Aplanament i altres feines mitjançant tractor agrícola per a millorar les seues condicions físiques i afavorir l'arrelament i el creixement del cultiu que s'ha d'instal·lar, i airejar i disgregar el sòl.  
· Addició d'una capa de substrat i adob, a fi de millorar les condicions químiques, i afavorir l'aportació de nutrients.  
Amb les condicions recollides per l'informe, tant de l'òrgan competent en ordenació del territori i paisatge com de medi ambient, que són les següents:  
· S'haurà de procedir al desmantellament de la tanca perimetral, i a l'eliminació dels vials interiors i d'accés a la planta. En relació a l'eliminació dels vials, s'hauran d'emplenar les cunetes i desmunts i s'haurà de suavitzar el terreny afectat i deixar l'orografia el més suau i semblant a l'estat preoperacional possible.  
· Una vegada completat el desmantellament de la planta, l'extracció de les fonamentacions i canalitzacions i el rebliment de rases i buits, s'hauran de tractar les superfícies per a restituir el paisatge preexistent i, com s'ha indicat més amunt, restituir el sòl agrícola per al seu possible ús futur com a terreny de cultiu. En aquest sentit, el substrat de la capa original de terra i la vegetació representen aspectes clau.  
· En el pla de desmantellament aportat es preveu una restauració vegetal, amb plantació amb espècies arbustives pròpies de la zona (timó, romer, ginesta, espart i lavanda).  
· S'haurà d'aportar terra vegetal en totes les zones afectades i estudiar l'aportació de llavors silvestres per a accelerar l'aflorament de la vegetació del terreny, juntament amb tractaments d'esmenes o millores edàfiques, com ara l'adobament o esmena húmica o la recuperació dels substrats de terra originals.  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que s'indica en el Decret llei 14/2020.  
  
Cinqué  
De conformitat amb el que es disposa en l'article 31 del Decret llei 14/2020, ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia i Mines (https://cindi.gva.es/es/web/energia/alacant-er, en castellà i https://cindi.gva.es/va/web/energia/alacant-er, en valencià).  
  
- La notificació d'aquesta resolució a la titular i a totes les administracions públiques o organismes i empreses de serveis públics o serveis d'interés general que han intervingut, o haurien d'haver intervingut, en el procediment d'autorització, les que han emés, o haurien d'haver emés, condicionat tècnic al projecte d'execució, a les persones titulars de béns i drets afectats, així com a la resta de persones interessades en l'expedient.  
- La notificació als òrgans competents en ordenació del territori i paisatge.  
Les autoritzacions concedides seran traslladades a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatius de la instal·lació a la cartografia pública de la Comunitat Valenciana.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació de la qual fa referència aquesta resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvats els drets particulars.  
Serà causa de revocació d'aquesta resolució, abans del tràmit de l'oportú procediment, l'incompliment o inobservança de les condicions expressades en aquesta, la variació substancial de les característiques descrites en la documentació presentada o l'incompliment o no manteniment dels pressupostos o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no esgota la via administrativa, es podrà interposar un recurs d'alçada davant la Direcció General d'Indústria, Energia i Mines en el termini d'un mes, comptador a partir de l'endemà del dia en què tinga lloc la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Alacant, 4 d'abril de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.